Source: http://www.europarl.europa.eu/doceo/document/A-8-2018-0050_RO.html
Timestamp: 2019-08-19 00:35:35+00:00

Document:
RAPORT referitor la propunerea de directivă a Consiliului privind o bază fiscală comună a societăților
1028k 160k
referitor la propunerea de directivă a Consiliului privind o bază fiscală comună a societăților
referitoare la propunerea de directivă a Consiliului privind o bază fiscală comună a societăților
(4) Având în vedere necesitatea de a acționa rapid pentru a asigura buna funcționare a pieței interne, făcând-o, pe de o parte, mai favorabilă pentru comerț și investiții și, pe de altă parte, mai rezistentă la mecanismele de evitare a obligațiilor fiscale, este foarte important să se asigure intrarea simultană în vigoare a Directivei privind o bază fiscală comună a societăților și a Directivei privind o bază fiscală comună consolidată a societăților. Întrucât această modificare de regim reprezintă o etapă importantă în realizarea pieței interne, este nevoie de flexibilitate pentru a fi executată corespunzător încă de la început. Deoarece piața internă cuprinde toate statele membre, CCCTB ar trebui introdusă, prin urmare, în toate statele membre. În cazul în care Consiliul nu adoptă o decizie unanimă privind propunerea de instituire a unei CCCTB, Comisia ar trebui să prezinte o nouă propunere în temeiul articolului 116 din Tratatul privind funcționarea Uniunii Europene, prin care Parlamentul European și Consiliul să acționeze în conformitate cu procedura legislativă ordinară pentru a emite legislația necesară. În ultimă instanță, o cooperare consolidată ar trebui inițiată de statele membre, care ar trebui să fie deschisă în permanență statelor membre neparticipante în conformitate cu Tratatul privind funcționarea Uniunii Europene. Este regretabil faptul că nu s-a realizat o evaluare suficient de detaliată a propunerii privind CCTB sau a celei privind CCCTB în ceea ce privește impactul asupra veniturilor fiscale ale societăților din statele membre pentru fiecare țară în parte.
(12) Pentru a descuraja transferul veniturilor pasive (în principal, financiare) ale unor societăți supuse unor impozite mari, ar trebui să se presupună că orice pierderi pe care aceste societăți le-ar suporta la sfârșitul unui an fiscal corespund, în majoritate, rezultatelor activității lor comerciale. Pe baza acestei premise, contribuabililor ar trebui să li se permită să reporteze pierderi pe o perioadă de cinci ani și cu restricții în raport cu suma deductibilă pe an. În ceea ce privește perspectiva unei pierderi reportate asupra exercițiilor anterioare, nu ar trebui să fie introdusă nicio astfel de regulă, pentru că acest lucru este relativ rar în practica statelor membre și tinde să conducă la o complexitate excesivă. Directiva (UE) nr. 2016/1164 a Consiliului1a prevede o dispoziție generală antiabuz pentru a preveni, a contracara sau a combate încercările de a eluda normele privind deductibilitatea pierderilor prin achiziționarea de societăți care înregistrează pierderi. Punerea în aplicare a prezentei directive ar trebui ia în considerare, de asemenea, în mod sistematic această dispoziție generală.
1a Directiva (UE) 2016/1164 a Consiliului din 12 iulie 2016 de stabilire a normelor împotriva practicilor de evitare a obligațiilor fiscale care au incidență directă asupra funcționării pieței interne, JO L 193, 19.7.2016, p. 1.
(17a) Statele membre nu ar trebui să fie împiedicate să introducă măsuri suplimentare de combatere a practicilor de evitare a obligațiilor fiscale pentru a reduce efectele negative ale transferului profiturilor către țări cu impozite reduse din afara Uniunii, care nu realizează neapărat și în mod automat schimburi de informații fiscale în conformitate cu standardele Uniunii.
(19a) Comisia ar trebui să monitorizeze punerea în aplicare uniformă a prezentei directive, pentru a se evita situațiile în care autoritățile competente ale statelor membre impun aplicarea unor regimuri diferite. În plus, lipsa unor norme de contabilitate armonizate în Uniune nu ar trebui să conducă la noi oportunități de planificare fiscală și arbitraj fiscal. Prin urmare, armonizarea normelor contabile ar putea conferi mai multă soliditate regimului comun, în special dacă și atunci când toate întreprinderile Uniunii intră sub incidența regimului respectiv.
(23) Întrucât prezenta directivă conține o modificare importantă a normelor privind impozitarea societăților comerciale, Comisia ar trebui să aibă obligația de a efectua o evaluare riguroasă a aplicării directivei după cinci ani de la intrarea sa în vigoare și de a raporta Parlamentului European și Consiliului cu privire la funcționarea acesteia. Acest raport de punere în aplicare ar trebui să cuprindă cel puțin următoarele puncte: impactul sistemului de impozitare prevăzut în prezenta directivă asupra veniturilor fiscale ale statelor membre, avantajele și dezavantajele sistemului pentru întreprinderile mici și mijlocii, impactul asupra colectării echitabile a impozitelor între statele membre, impactul asupra pieței interne în ansamblu, în special în ceea ce privește posibila denaturare a concurenței între societățile care fac obiectul noilor norme prevăzute în prezenta directivă și numărul de întreprinderi care intră sub incidența domeniului de aplicare în perioada de tranziție; Comisia ar trebui să aibă obligația de a revizui aplicarea directivei după zece ani de la intrarea sa în vigoare și să raporteze Parlamentului European și Consiliului cu privire la funcționarea acesteia. Statele membre ar trebui să aibă obligația să comunice Comisiei textele dispozițiilor de drept intern pe care le adoptă în domeniul reglementat de prezenta directivă,
3. O societate care îndeplinește condițiile de la alineatul (1) literele (a) și (b), dar nu îndeplinește condițiile prevăzute la litera (c) sau (d) de la alineatul respectiv poate opta, inclusiv pentru sediile sale permanente situate în alte state membre, să aplice normele prezentei directive.
(12) „costurile îndatorării” înseamnă cheltuielile reprezentând dobânda aferentă tuturor formelor de datorii, alte costuri echivalente din punct de vedere economic cu dobânzile și cheltuielile suportate în legătură cu obținerea de finanțare, astfel cum sunt definite în dreptul intern, inclusiv plăți în cadrul împrumuturilor cu participare la profit, dobânzi imputate la instrumente cum ar fi obligațiunile convertibile și obligațiunile cu cupon zero, plăți în cadrul unor mecanisme de finanțare alternative, costul de finanțare al plăților de leasing financiar, dobânda capitalizată inclusă în valoarea contabilă a unui activ aferent, amortizarea dobânzii capitalizate, sume calculate pe baza unui randament al finanțării în temeiul normelor privind prețurile de transfer, dobânzi nominale în cadrul unor instrumente financiare derivate sau al unor acorduri de acoperire a riscului aferente împrumuturilor unei entități, anumite câștiguri și pierderi generate de diferențele de curs valutar la împrumuturi și instrumente legate de obținerea de finanțare, comisioane de garantare pentru mecanisme de finanțare, comisioane de intermediere și costuri similare aferente împrumuturilor de fonduri;
(30a) „jurisdicție fiscală necooperantă” înseamnă o jurisdicție care îndeplinește oricare dintre următoarele criterii:
(30b) „substanță economică” înseamnă criteriile concrete care, inclusiv în contextul economiei digitale, pot fi folosite pentru definirea prezenței impozabile a unei întreprinderi, cum ar fi existența resurselor umane și materiale specifice entității respective, autonomia sa de gestiune, realitatea sa juridică, veniturile pe care le generează și, dacă este cazul, natura activelor sale;
(30c) „întreprindere cutie poștală” înseamnă orice tip de entitate juridică care nu are substanță economică și care este înființată exclusiv în scopuri fiscale;
(30d) „costuri cu redevențele” înseamnă costurile ce rezultă din plăți de orice fel efectuate ca remunerație pentru utilizarea sau concesionarea utilizării unui drept de autor asupra unei opere literare, artistice sau științifice, inclusiv filmele cinematografice și programele informatice, a unui brevet, a unei mărci comerciale, a unui proiect sau model, a unui plan, a unei formule secrete sau a unui procedeu secret, precum și pentru informații legate de o experiență acumulată în domeniul industrial, comercial sau științific sau pentru orice alt activ necorporal; plățile efectuate pentru utilizarea sau concesionarea dreptului de a utiliza echipamente industriale, comerciale sau științifice sunt considerate costuri cu redevențele;
(30e) „prețuri de transfer” înseamnă prețurile la care o întreprindere transferă active corporale sau necorporale sau furnizează servicii întreprinderilor asociate;
(31) „tratament neuniform al elementelor hibride” înseamnă un tratament neuniform al elementelor hibride, astfel cum este definit articolul 2 punctul 9 din Directiva (UE) 2016/1164;
(33a) „sediu digital permanent” înseamnă o prezență digitală semnificativă a unui contribuabil care furnizează servicii adresate consumatorilor sau întreprinderilor dintr-o anumită jurisdicție, în conformitate cu criteriile prevăzute la articolul 5 alineatul (2a);
(33b) „număr de identificare fiscală (NIF) european” înseamnă un număr corespunzător definiției din Comunicarea Comisiei din 6 decembrie 2012 privind planul de acțiune pentru consolidarea combaterii fraudei și a evaziunii fiscale.
1. Se consideră că un contribuabil are un sediu permanent (inclusiv un sediu permanent digital) într-un alt stat membru decât jurisdicția în care își are rezidența fiscală atunci când deține în acest alt stat membru o prezență comercială fixă sau o prezență digitală prin care își desfășoară activitatea, integral sau parțial, incluzând în special:
2a. În cazul în care un contribuabil rezident într-o jurisdicție oferă acces la o platformă digitală sau o platformă electronică propriu-zisă, cum ar fi o aplicație electronică, o bază de date, o piață online, un spațiu de stocare sau oferă motoare de căutare sau servicii de publicitate pe un site internet sau o aplicație electronică, se consideră că acest contribuabil are un sediu permanent într-un alt stat membru decât cel în jurisdicția în care are rezidența fiscală în cazul în care suma totală a veniturilor contribuabilului sau ale întreprinderii asociate ca urmare a operațiunilor la distanță generate de platformele digitale menționate mai sus în jurisdicția nerezidentă depășește 5 000 000 de euro pe an și dacă este întrunită una dintre următoarele condiții:
6. Costurile excedentare ale îndatorării care nu pot fi deduse într-un an fiscal dat sunt reportate pe o perioadă de cinci ani.
1. Pierderile suferite într-un an fiscal de un contribuabil rezident sau un sediu permanent al unui contribuabil nerezident pot fi reportate și deduse în anii fiscali ulteriori, pentru o perioadă de maxim cinci ani.
Prin derogare de la articolul 8 literele (c) și (d), un contribuabil nu este scutit de impozitul pe venituri obținute în străinătate, care nu provin din afaceri active, pe care le-a primit sub formă de distribuire a profitului de la o entitate dintr-o țară terță sau sub formă de încasări din vânzarea acțiunilor deținute într-o entitate dintr-o țară terță în cazul în care această entitate, în țara sa de rezidență fiscală, este supusă unei cote oficiale a impozitului pe profit mai mică decât 15%, în legătură cu astfel de venituri obținute în străinătate, în statul membru al rezidenței sale fiscale.
2. În cazul în care se aplică alineatul (1), contribuabilul este supus impozitului pe venituri obținute în străinătate cu o deducere a impozitului plătit în țara terță din obligația sa fiscală în statul membru în care este rezident în scopuri fiscale. Deducerea nu trebuie să depășească valoarea impozitului, astfel cum a fost calculat înainte de deducere, care corespunde venitului care poate fi impozitat. Pentru a beneficia de deducere, contribuabilul trebuie să dovedească autorităților fiscale din țara sa că venitul din străinătate provine din afaceri active, iar dovada se poate face printr-un certificat emis de autoritățile fiscale din străinătate.
2. În cazul în care o entitate sau un sediu permanent beneficiază de același tratament ca o societate străină controlată, în temeiul alineatului (1), statul membru al contribuabilului include în baza impozabilă:
Prezenta literă nu se aplică în cazul în care societatea străină controlată desfășoară o activitate economică semnificativă susținută de personal, echipamente, active și spații, astfel cum o demonstrează faptele și circumstanțele relevante. În cazul în care societatea străină controlată își are reședința sau este situată într-o țară terță care nu este parte la Acordul privind SEE, statele membre pot decide să nu aplice primul paragraf, sau
3a. Statele membre pot exclude din domeniul de aplicare al alineatului (2) litera (b) o entitate sau un sediu permanent:
2. Competența de a adopta acte delegate menționată la articolul 2 alineatul (5), la articolul 4 alineatul (5), la articolul 5 alineatul (2a), la articolul 32 alineatul (5) și la articolul 40 se conferă Comisiei pe o perioadă de timp nedeterminată începând cu data intrării în vigoare a prezentei directive.
3. Delegarea competențelor menționată la articolul 2 alineatul (5), la articolul 4 alineatul (5), la articolul 5 alineatul (2a), la articolul 32 alineatul (5) și la articolul 40 poate fi revocată în orice moment de către Consiliu. O decizie de revocare pune capăt delegării de competențe specificate în decizia respectivă. Decizia produce efecte începând din ziua următoare publicării în Jurnalul Oficial al Uniunii Europene sau de la o dată ulterioară precizată în decizie. Decizia nu afectează validitatea actelor delegate care sunt deja în vigoare.
5. Un act delegat adoptat în temeiul articolului 2 alineatul (5), al articolului 4 alineatul (5), al articolului 5 alineatul (2a), al articolului 32 alineatul (5) și al articolului 40 intră în vigoare doar în cazul în care Consiliul nu formulează nicio obiecție în termen de [două luni] de la comunicarea actului către Consiliu sau dacă, înainte de expirarea acestui termen, Consiliul a informat Comisia că nu are obiecții. Termenul în cauză se prelungește cu [două luni] la inițiativa Consiliului.
La sfârșitul anului 2016, Comisia a prezentat o revizuire majoră a normelor privind impozitarea întreprinderilor, și anume o propunere privind baza fiscală comună a societăților (CCTB) și o propunere privind baza fiscală consolidată comună a societăților (CCCTB). În același timp, Comisia și-a retras propunerea din 2011 privind CCCTB, care fusese blocată în cadrul Consiliului. Proiectul ar urma să consolideze piața internă, făcând mai ușoară și mai ieftină desfășurarea de activități transfrontaliere în UE de către întreprinderi, și, de asemenea, să contracareze practicile de planificare fiscală agresivă ale întreprinderilor și să mărească transparența impozitului pe profit în UE.
Deși CCTB prevede un set unic de reguli de calculare a bazei fiscale a societăților, CCCTB introduce un element de consolidare care le-ar permite întreprinderilor să își compenseze pierderile dintr-un stat membru cu profiturile din alt stat membru.
Ideea armonizării sistemelor de impozitare a întreprinderilor în UE nu este nouă, aceasta apărând deja în documentele de politică de la începutul anilor ’60. În 1975, Comisia a propus o directivă privind armonizarea sistemelor de impozitare a întreprinderilor și de reținere la sursă a impozitului pe dividende, care, din cauza lipsei de progrese în cadrul Consiliului, a fost în cele din urmă retrasă în 1990. În schimb, Comisia a emis Liniile directoare privind impozitarea întreprinderilor. În 2001, Comisia a publicat un studiu privind impozitarea întreprinderilor pe piața internă; Comisia a propus însă CCCTB abia în 2011.
Parlamentul European și-a exprimat sprijinul pentru proiectul CCCTB cu numeroase ocazii. În 2008, a salutat intenția Comisiei de a lansa CCCTB, iar în 2012 a adoptat un raport al dnei raportoare Marianne Thyssen, în care solicita ca CCCTB să fie aplicată cât mai curând posibil și cât mai multor întreprinderi cu putință. În 2015, în rezoluția sa referitoare la deciziile fiscale și alte măsuri similare sau cu efecte similare (TAXE 1), Parlamentul a solicitat instituirea unei CCCTB obligatorii și și-a reiterat solicitările într-o rezoluție din 2016 (TAXE 2).
Impozitarea echitabilă a întreprinderilor a ajuns în prim-planul agendei internaționale, pe fundalul crizei financiare mondiale și a numeroaselor dezvăluiri legate de scandaluri financiare precum Luxleaks și Panama Papers. Lupta împotriva evitării obligațiilor fiscale a avut ca rezultat adoptarea inițiativei OCDE privind erodarea bazei impozabile și transferul profiturilor (BEPS). În UE, recomandările BEPS au fost puse în aplicare, printre altele, prin intermediul pachetului privind combaterea eludării fiscale (ATAD 1), adoptat la jumătatea anului 2016, și ATAD 2 privind tratamentul neuniform al elementelor hibride, adoptat în prima parte a acestui an, precum și prin schimbul de informații legat de deciziile fiscale („DAC4”) și rapoartele pentru fiecare țară în parte („DAC5”).
CCCTB este o piesă lipsă pentru construirea unei piețe interne veritabile și pentru combaterea eludării fiscale. CCCTB creează securitate fiscală, un cadru de reglementare clar și stabil și norme solide de combatere a eludării fiscale, inclusiv eliminarea prețurilor de transfer.
Într-o lume a globalizării și a digitalizării, statele membre se confruntă cu provocarea de a se asigura că veniturile întreprinderilor sunt impozitate în locul în care se creează valoarea. În special, marile întreprinderi multinaționale sunt capabile să transfere cu ușurință profiturile realizate către state membre cu rate mai scăzute ale impozitului pe profit.
Comisia a împărțit dosarul într-o parte referitoare la consolidare și o parte unde se determină baza comună de impozitare a întreprinderilor. Prima directivă prevede un set de norme cu privire la modul în care va fi impozitat profitul unei întreprinderi. Conform celei de a doua directive privind consolidarea, se calculează toate profiturile și pierderile, așadar profitul net sau pierderea netă pentru întreaga UE. Cu toate acestea, raportorul consideră că cele două părți sunt interdependente. Prin urmare, trebuie accentuată legătura dintre cele două proceduri, prin alinierea datei de punere în aplicare a celor două directive, cel târziu până în 2020. În consecință, dispozițiile provizorii (compensarea pierderilor transfrontaliere) ar trebui excluse.
Sistemele existente de impozitare a întreprinderilor reflectă realitățile economice ale secolului trecut, când întreprinderile erau legate în mod clar de o piață locală. Globalizarea și digitalizarea economiei mondiale îngreunează măsurile de prevenire a denaturării pieței și de combatere a practicilor de evitare a obligațiilor fiscale și a evaziunii fiscale. Întreprinderile care-și desfășoară activitatea în UE fără un sediu fizic trebuie să fie tratate în același mod ca și întreprinderile care au un sediu fizic în UE. De aceea, raportorul include factori pentru a stabili o prezență digitală în articolul privind sediul permanent în alt stat membru.
Raportorul consideră că acest sistem ar trebui să fie un standard de impozitare a întreprinderilor adoptat la scară largă. Pragul stabilit la 750 de milioane de euro, astfel cum a fost propus de Comisie, nu corespunde obiectivelor CCCTB. Raportorul propune să se introducă un prag mai mic, de 40 milioane de euro, care să surprindă cea mai mare parte a societăților comerciale care desfășoară activități transfrontaliere. Pe termen lung (adică într-un orizont de 5 ani), pragul ar trebui desființat pentru a simplifica lucrurile atât pentru întreprinderi, cât și pentru autoritățile fiscale și pentru a asigura condiții de concurență echitabile între IMM-uri și companiile multinaționale. Raportorul invită Comisia să calculeze statistici cu rata efectivă a impozitului plătită de societățile multinaționale și IMM-uri, pentru a se evita mai bine disparitățile.
Condițiile de concurență echitabile între societățile multinaționale și IMM-uri reprezintă o preocupare care ar trebui abordată în prezentul raport. Diferența dintre impozitele plătite de societățile multinaționale și cele plătite de către IMM-uri s-a mărit în decursul ultimelor decenii. O cauză a problemei este că societățile multinaționale, spre deosebire de IMM-uri, își permit să își transfere activitatea către jurisdicții cu un nivel redus de impozitare. Propunerea Comisiei nu este suficientă pentru a remedia această tendință, deoarece lasă deschisă posibilitatea ca statele membre să concureze în privința ratei impozitului pe profit. Prin urmare, ar trebui introdus principiul unei rate minime de impozitare.
Raportorul consideră că propunerile privind CCCTB reprezintă un element esențial în realizarea pieței interne, având potențialul de a impulsiona creșterea economiei europene. Un nou cadru ar promova o piață internă mai echitabilă și mai bine integrată și ar putea contribui la realizarea obiectivelor altor proiecte emblematice, cum ar fi uniunea piețelor de capital, piața unică digitală și Planul de investiții pentru Europa. Raportorul consideră că CCCTB abordează provocările actuale în contextul fiscalității la nivel internațional și poate constitui un instrument puternic în lupta împotriva planificării fiscale agresive.
în temeiul articolului (52a) alineatul (4) din Regulamentul de procedură depusă de deputații PPE Esther de Lange, Brian Hayes și Gunnar Hökmark
4. șapte parlamente naționale au emis avize motivate, obiectând cu privire la propunerile referitoare la baza fiscală comună a societăților și la varianta consolidată, din motive de subsidiaritate și suveranitate fiscală; preocupările astfel exprimate nu au fost deloc luate în considerare în prezentul raport.
AVIZ al Comisiei pentru afaceri juridice (19.9.2017)
Prezenta propunere, împreună cu propunerea de directivă a Consiliului privind o bază fiscală consolidată comună a societăților (2016/0336 (CNS)) reprezintă o relansare a inițiativei din 2011 a Comisiei privind o bază fiscală consolidată comună a întreprinderilor în UE. Scopul celor două propuneri este de a introduce măsuri legislative la nivelul UE în acest domeniu, adaptate cerințelor mediului economic, care între timp a devenit mai globalizat, mai mobil și digital, statele membre confruntându-se cu dificultăți în creștere în a face față practicilor de planificare fiscală agresivă prin acțiuni unilaterale spre a-și proteja bazele fiscale naționale de erodare și de practici de transfer al profiturilor.
Introducerea unei baze fiscale consolidate comune este esențială pentru stabilirea unui mediu echitabil între întreprinderile din UE și din afara acesteia din punct de vedere fiscal. Una dintre amenințările principale la adresa justiției fiscale sunt practicile des întâlnite de transfer al profiturilor. După deplina sa punere în aplicare, baza fiscală consolidată comună va permite atribuirea veniturilor la locul unde valoarea în sine a fost generată, printr-o formulă bazată pe trei factori egal ponderați ce sunt mai rezistenți la practicile de planificare fiscală agresivă decât prețurile de transfer. În acest mod ar putea fi acoperite lacunele dintre sistemele fiscale ale statelor membre, mai ales în privința prețurilor de transfer, care reprezintă circa 70% din totalul profiturilor transferate în UE, realizându-se astfel un pas important către un sistem fiscal corect, eficient și transparent. Ca urmare, cele două propuneri pot fi considerate un pachet și ar trebui puse în aplicare în paralel pentru asigurarea unui mediu fiscal echitabil. Baza fiscală consolidată comună a societăților ar trebui să intre în vigoare înainte de sfârșitul anului 2020.
Pentru a se asigura un mediu principial echitabil între sistemele fiscale naționale, societățile trebuie să suporte o anumită parte din costuri, fiind astfel deosebit de important ca noile derogări fiscale acordate să nu erodeze baza fiscală. Măsurile de stimulare a societăților private în a investi în economia reală trebuie sprijinite, ținându-se cont de faptul că actualul deficit de investiții din UE este unul dintre factorii-cheie ai slabei sale situații economice. Însă stimulentele fiscale acordate societăților trebuie să fie atent concepute și aplicate doar acolo unde impactul lor pozitiv asupra locurilor de muncă și a creșterii este evident, fără să existe riscul de creare a unor noi lacune în sistemele fiscale. Prin urmare, promovarea inovării și a investițiilor ar trebui să se facă prin subvenții publice mai degrabă decât prin scutiri fiscale.
Pentru combaterea cu succes a structurilor de planificare fiscală agresivă și pentru evitarea regimurilor fiscale paralele, baza fiscală consolidată comună a societăților ar trebui să aibă caracter obligatoriu pentru toate societățile cu excepția IMM-urilor, după cum se prevede în cea de-a patra directivă privind dreptul societăților din 1978. Prin urmare, de exemplu, măcelăria din colț sau micile întreprinderi în fază de lansare cu caracter clar inovativ nu vor fi obligate să introducă baza fiscală consolidată comună a societăților. Întrucât IMM-urile nu dispun de resursele necesare pentru a investi în structuri de societăți de tip „cutie poștală” pentru a transfera profiturile în mod artificial, acestea sunt în dezavantaj concurențial față de companiile multinaționale. Pentru a asigura o piață unică sănătoasă este necesar să se stabilească un sistem pentru baza fiscală comună a societăților, care să fie echitabil, eficient, transparent și favorabil creșterii economice, pornind de la principiul că profiturile ar trebui să fie impozitate în țara în care sunt generate.
Ținând cont de schimbările de natură digitală din mediul de afaceri, se impune definirea conceptului de sediu digital de afaceri. Societățile care produc profit într-un stat membru fără a avea o prezență fizică în respectivul stat, trebuie tratate în același fel cu societățile ce au un sediu efectiv în statul respectiv. Prin urmare, baza fiscală consolidată comună trebuie să se aplice și societăților din mediul digital.
O cotă de impozitare minimă a societăților este singura modalitate de a asigura un tratament egal și corect între diferitele entități ce desfășoară activități lucrative în UE și în comunitatea mai extinsă a persoanelor cu regim fiscal. Neintroducerea unei astfel de cote de impozitare va conduce doar la o situație de intensificare a concurenței între diferitele regimuri fiscale. Existența unei baze fiscale consolidate comune a societăților va marca încetarea concurenței fiscale dintre statele membre în materie de regim fiscal și, ca urmare, se vor înmulți stimulentele economice pentru concurență de natură fiscală. În medie, cota de impozitare în UE a scăzut de la 35 % în anii ’90, la 22,5 % în prezent. Pentru a pune capăt acestei concurențe în jos la nivelul UE, ar trebui introdusă o cotă de impozitare minimă pe profit de 25 %.
(1) Societățile care doresc să desfășoare activități transfrontaliere în cadrul Uniunii Europene se lovesc de obstacole importante și de denaturări ale pieței din cauza existenței a 28 de sisteme diferite de impozitare a societăților și a interacțiunii dintre acestea. În plus, structurile de planificare fiscală au devenit din ce în ce mai agresive și mai sofisticate de-a lungul timpului, pe măsură ce se dezvoltă în diferite jurisdicții și profită efectiv de detaliile tehnice ale unui sistem fiscal sau de neconcordanțele dintre două sau mai multe sisteme fiscale în scopul reducerii obligațiilor fiscale ale societăților. Deși aceste situații evidențiază deficiențe cu un caracter complet diferit, ambele creează obstacole care împiedică buna funcționare a pieței interne. În contextul unui mediu economic mai globalizat, mobil și digital, o acțiune pentru a rectifica aceste probleme ar trebui, prin urmare, să abordeze ambele tipuri de deficiențe ale pieței, prin apropierea bazei fiscale a societăților din Uniune și crearea unui mediu fiscal mai echitabil și mai coerent în care societățile să își poată desfășura activitatea.
(3) Astfel cum s-a subliniat în propunerea de Directivă a Consiliului privind o bază fiscală consolidată comună a societăților (CCCTB)1 din 16 martie 2011, un sistem de impozitare a societăților care tratează Uniunea ca o piață unică în scopul calculării bazei de impozitare a profitului societăților ar facilita activitatea transfrontalieră a societăților din Uniune și ar promova obiectivul ca Uniunea să devină o locație mai competitivă pentru investiții la nivel internațional. Propunerea de CCCTB din 2011 s-a axat pe obiectivul de a facilita extinderea activității comerciale pentru societățile din cadrul Uniunii. În plus față de acest obiectiv, ar trebui să se ia în considerare, de asemenea, faptul că CCCTB poate fi extrem de eficace pentru îmbunătățirea funcționării pieței interne prin combaterea mecanismelor de evitare a obligațiilor fiscale. În acest context, inițiativa CCCTB ar trebui relansată pentru a aborda, în mod egal, atât aspectul de facilitare a activității comerciale, cât și funcția acesteia de combatere a evitării obligațiilor fiscale. După introducerea sa în toate statele membre, CCCTB va garanta impozitarea profiturilor în locul generării lor. O astfel de abordare ar servi cel mai bine scopului de a elimina denaturările care afectează funcționarea pieței interne.
1 Propunere de Directivă a Consiliului COM (2011) 121 final/2 din 3.10.2011 privind o bază fiscală consolidată comună a societăților.
1Propunere de Directivă a Consiliului COM (2011) 121 final/2 din 3.10.2011 privind o bază fiscală consolidată comună a societăților.
(4) Având în vedere necesitatea de a acționa rapid pentru a asigura buna funcționare a pieței interne, făcând-o, pe de o parte, mai favorabilă pentru comerț și investiții și, pe de altă parte, mai rezistentă la mecanismele de evitare a obligațiilor fiscale, este necesar ca ambițioasa inițiativă CCCTB să fie împărțită în două propuneri separate. Într-o primă etapă, ar trebui să se pună în aplicare norme privind o bază fiscală comună a societăților, înainte de a aborda, într-o a doua etapă, aspectul consolidării. Însă introducerea CCCTB fără consolidare nu ar rezolva problema transferurilor de profituri. Prin urmare este esențială aplicarea consolidării în toate statele membre începând cu 1 ianuarie 2021.
(5) Pentru combaterea cu succes a structurilor de planificare fiscală agresivă și pentru evitarea regimurilor fiscale paralele, normele privind baza comună ar trebui să fie obligatorii pentru toate societățile cu excepția IMM-urilor. Pragurile privind microîntreprinderile și întreprinderile mici și mijlocii sunt definite prin cea de-a patra Directivă 78/660/CEE a Consiliului (cea de-a patra directivă privind dreptul societăților)1a. Întrucât IMM-urile nu dispun de resursele necesare pentru a investi în structuri de societăți de tip „cutie poștală” pentru a transfera profiturile în mod artificial, acestea sunt în dezavantaj concurențial față de companiile multinaționale. Pentru a asigura o piață internă sănătoasă este necesar să se stabilească o bază fiscală comună a societăților echitabilă, eficientă, transparentă și favorabilă creșterii economice, pornind de la principiul că profiturile sunt impozitate în țara în care sunt generate. În plus, pentru a asigura coerența între cele două etape ale inițiativei CCCTB, normele privind baza comună ar trebui să fie obligatorii pentru societățile care ar fi considerate un grup în cazul în care se materializează inițiativa completă. Pentru a contribui mai bine la realizarea obiectivului de facilitare a comerțului și a investițiilor pe piața internă, normele privind o bază fiscală comună a societăților ar trebui să fie disponibile, de asemenea, ca opțiune, pentru societățile care nu îndeplinesc criteriile respective.
1a A patra Directivă 78/660/CEE a Consiliului din 25 iulie 1978 în temeiul articolului 54 alineatul (3) litera (g) din tratat, privind conturile anuale ale anumitor forme de societăți comerciale, JO L 222, 14.8.1978, p. 1.
(6) Este necesar să se definească noțiunea de sediu permanent situat în Uniune și care aparține unui contribuabil care este rezident în scopuri fiscale în Uniune. Obiectivul este de a asigura că toți contribuabilii în cauză împărtășesc o înțelegere comună și de a exclude posibilitatea unei discrepanțe din cauza definițiilor divergente.
(6a) Ținând cont de schimbările de natură digitală din mediul de afaceri, se impune definirea conceptului de sediu digital de afaceri. Societățile care produc profit într-un stat membru, fără a avea un sediu fizic însă cu o cifră de afaceri stabilă în respectivul stat, ar trebui tratate în același fel cu societățile care au un sediu efectiv în statul respectiv. Prin urmare, CCCTB ar trebui să se aplice și societăților din mediul digital.
(8) Măsurile de stimulare a societăților private în a investi în economia reală ar trebui sprijinite, ținându-se cont de faptul că actualul deficit de investiții din Uniune este unul dintre factorii-cheie ai deficiențelor sale economice. Totodată, stimulentele fiscale acordate societăților trebuie să fie atent concepute și aplicate doar acolo unde impactul lor pozitiv asupra locurilor de muncă și a creșterii este evident, fără să existe riscul de creare a unor noi lacune în sistemele fiscale. Prin urmare, promovarea inovării și a investițiilor ar trebui să se facă prin subvenții publice accesibile tuturor în mod egal mai degrabă decât prin scutiri fiscale.
(14) Pentru a se evita erodarea bazei impozabile a jurisdicțiilor cu impozite mai mari prin transferul profiturilor prin intermediul prețurilor de transfer exagerate către țările cu impozite mai mici, tranzacțiile între un contribuabil și întreprinderea (întreprinderile) asociată(e) ar trebui să fie supuse unor ajustări ale prețurilor, în conformitate cu principiul deplinei concurențe, care este un criteriu cu aplicare generală.
(14) Pentru a se evita erodarea bazei impozabile a jurisdicțiilor cu impozite mai mari prin transferul profiturilor prin intermediul prețurilor de transfer exagerate către țările cu impozite mai mici, tranzacțiile între un contribuabil și întreprinderea (întreprinderile) asociată(e) ar trebui să fie supuse unor ajustări ale prețurilor, în conformitate cu principiul deplinei concurențe, care este un criteriu cu aplicare generală. Prin urmare, ar putea fi acoperite lacunele dintre sistemele fiscale ale statelor membre, mai ales în privința prețurilor de transfer, care reprezintă circa 70% din totalul profiturilor transferate în Uniune, realizându-se astfel un pas important către un sistem fiscal corect, eficient și transparent.
(21) Având în vedere că obiectivele prezentei directive, și anume îmbunătățirea funcționării pieței interne prin combaterea practicilor de evitare a obligațiilor fiscale la nivel internațional și facilitarea extinderii societăților la nivel transfrontalier în cadrul Uniunii, nu pot fi realizate în mod satisfăcător de către statele membre acționând individual și într-un mod disparat, deoarece este necesară o acțiune coordonată pentru realizarea acestor obiective, dar, datorită faptului că directiva vizează ineficiențele pieței interne care își au originea în interacțiunea dintre normele fiscale naționale disparate care au un impact asupra pieței interne și descurajează activitatea transfrontalieră, aceste obiective pot fi realizate mai bine la nivelul Uniunii, Uniunea poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității prevăzut la articolul respectiv, prezenta directivă nu depășește ceea ce este necesar pentru atingerea acestor obiective, în special având în vedere că domeniul său de aplicare obligatoriu este limitat la grupuri care depășesc o anumită dimensiune.
(21) Având în vedere că obiectivele prezentei directive, și anume îmbunătățirea funcționării pieței interne prin combaterea practicilor de evitare a obligațiilor fiscale la nivel internațional și facilitarea extinderii societăților la nivel transfrontalier în cadrul Uniunii, nu pot fi realizate în mod satisfăcător de către statele membre acționând individual și într-un mod disparat, deoarece este necesară o acțiune coordonată pentru realizarea acestor obiective, dar, datorită faptului că directiva vizează ineficiențele pieței interne care își au originea în interacțiunea dintre normele fiscale naționale disparate care au un impact asupra pieței interne și descurajează activitatea transfrontalieră, aceste obiective pot fi realizate mai bine la nivelul Uniunii, Uniunea poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității prevăzut la articolul respectiv, prezenta directivă nu depășește ceea ce este necesar pentru atingerea acestor obiective, în special având în vedere că domeniul său de aplicare obligatoriu este limitat la grupuri care depășesc o anumită dimensiune. Măsurile avute în vedere nu depășesc armonizarea bazei fiscale a societăților, ceea ce reprezintă o condiție prealabilă pentru combaterea obstacolelor identificate care denaturează piața internă. Mai mult, această abordare etapizată conferă dreptul statelor membre de a stabili nivelurile dorite ale veniturilor din impozite pentru a-și atinge obiectivele de politică bugetară. Totodată, ea nu aduce atingere dreptului statelor membre de a-și stabili propriile cote ale impozitului pe profit.
1. Prezenta directivă instituie un sistem privind o bază comună pentru impozitarea anumitor societăți și stabilește norme de calculare a bazei respective, inclusiv măsuri privind combaterea practicilor de evitare a obligațiilor fiscale și privind dimensiunea internațională a sistemului fiscal propus.
(1) Normele prezentei directive se aplică unei societăți care este înființată în temeiul legislației unui stat membru, inclusiv sediilor sale permanente și sediilor digitale de afaceri din alte state membre, în cazul în care societatea îndeplinește toate condițiile următoare:
Prezenta directivă se aplică, de asemenea, unei societăți care este stabilită în conformitate cu legile unei țări terțe, în ceea ce privește sediile sale permanente situate în unul sau mai multe state membre, în cazul în care societatea îndeplinește condițiile prevăzute la alineatul (1) literele (b)-(d).
Prezenta directivă se aplică, de asemenea, unei societăți care este stabilită în conformitate cu legislația unei țări terțe, în ceea ce privește sediile sale permanente situate în unul sau mai multe state membre și în legătură cu veniturile acumulate în unul sau mai multe state membre, în cazul în care societatea îndeplinește condițiile prevăzute la alineatul (1) literele (b)-(d).
2a. Prezenta directivă se aplică, de asemenea, întreprinderilor înființate în temeiul legislației unei țări terțe, în ceea ce privește activitatea desfășurată prin sediile lor digitale de faceri, adresată în mod specific consumatorilor și întreprinderilor dintr-un anumit stat membru sau care realizează venituri în principal din desfășurarea activității într-un stat membru, în cazul în care întreprinderea îndeplinește condițiile prevăzute la alineatul (1) literele (b)-(d). În scopul de a stabili dacă activitatea desfășurată printr-un sediu digital de afaceri vizează în mod specific consumatorii sau întreprinderile dintr-un anumit stat membru, se ia în considerare localizarea fizică a consumatorilor sau a utilizatorilor și a furnizorilor de bunuri și servicii, în conformitate cu acțiunea 1 din Planul de acțiune al OCDE privind erodarea bazei de impunere și transferul profiturilor (BEPS). Dacă aceste aspecte nu pot fi stabilite, se are în vedere dacă sediul digital de afaceri își desfășoară activitatea în temeiul domeniului de prim nivel al unui stat membru ori al Uniunii sau, în ceea ce privește activitățile bazate pe aplicații mobile, dacă sediul digital de afaceri distribuie aplicațiile prin intermediul unei părți dedicate a unui centru de distribuție a aplicațiilor mobile dintr-un stat membru sau dacă activitatea se desfășoară într-un domeniu care – de exemplu, ca rezultat al utilizării denumirilor statelor membre, ale regiunilor sau ale orașelor – face să fie clar faptul că sediul digital de afaceri se adresează consumatorilor ori întreprinderilor dintr-un anumit stat membru sau activitatea întreprinderii face obiectul termenilor și condițiilor generale aplicabile în special pentru Uniunea Europeană sau un stat membru sau prezența pe internet a sediului digital de afaceri oferă un spațiu de publicitate care vizează în special consumatorii și întreprinderile dintr-un anumit stat membru.
Articolul 4 – paragraful 1 –punctul 33 a (nou)
(33a) „sediu digital de afaceri” înseamnă, luând în considerare concluziile din acțiunea 1 din Planul de acțiune al OCDE privind BEPS, un sediu care vizează în mod specific consumatorii sau întreprinderile dintr-un stat membru, având în vedere localizarea fizică a consumatorilor sau a utilizatorilor și a furnizorilor de bunuri și servicii. Dacă aceste aspecte nu pot fi stabilite, se are în vedere dacă sediul își desfășoară activitatea în domeniul de prim nivel al unui stat membru ori al Uniunii sau, în ceea ce privește activitățile bazate pe aplicații mobile, dacă distribuie aplicațiile prin intermediul unei părți dedicate a unui centru de distribuție a aplicațiilor mobile dintr-un stat membru sau dacă activitatea se desfășoară în temeiul unui domeniu care – de exemplu, ca rezultat al utilizării denumirilor statelor membre, ale regiunilor sau ale orașelor – face să fie clar faptul că sediul se adresează în mod specific consumatorilor ori întreprinderilor dintr-un anumit stat membru sau activitatea întreprinderii face obiectul termenilor și condițiilor generale aplicabile în special pentru Uniunea Europeană sau un stat membru sau prezența pe internet a întreprinderii oferă un spațiu de publicitate care vizează în special consumatorii și întreprinderile dintr-un anumit stat membru.
Articolul 4 – paragraful 1 –punctul 33 b (nou)
(33b) „cotă de impozitare efectivă a societăților” înseamnă impozitele plătite pe veniturile și profiturile declarate în situația financiară a unei societăți.
1. Se consideră că un contribuabil are un sediu permanent într-un alt stat membru decât statul membru în care este rezident în scopuri fiscale atunci când deține în acest alt stat membru un loc fix sau virtual prin care își desfășoară activitatea, integral sau parțial, incluzând în special:
(fa) un sediu digital de afaceri.
(3) În plus față de sumele care sunt deductibile drept costuri pentru cercetare și dezvoltare în conformitate cu alineatul (2), contribuabilul poate deduce, de asemenea, pe an fiscal, încă 50% din astfel de costuri pe care le-a suportat în cursul anului respectiv, cu excepția costurilor legate de imobilizările corporale mobile. În măsura în care costurile pentru cercetare și dezvoltare depășesc 20 000 000 EUR, contribuabilul poate deduce 25% din suma care depășește această valoare.
Interzicerea deducerilor
Nu sunt permise deducerile care ar rezulta într-o cotă de impunere efectivă a societăților sub 20 % din venituri, după scăderea veniturilor deductibile.
Articolul 12 – paragraful 1 – litera j a (nouă)
(ja) cheltuieli în favoarea unor beneficiari cu sediul în țări aflate pe lista UE a jurisdicțiilor fiscale necooperante în scopuri fiscale (cunoscute și sub denumirea de „paradisuri fiscale“)1a;
1aA se vedea lista UE a jurisdicțiilor necooperante în scopuri fiscale actualmente în elaborarea Consiliului: http://data.consilium.europa.eu/doc/document/ST-14166-2016-INIT/ro/pdf
Articolul 42 – alineatul 4 a (nou)
(4a) Nu se poate efectua nicio deducere suplimentară a pierderilor menționate la alineatul (1) în cazul pierderilor intervenite după 31 decembrie 2020.
(2) În cazul în care o entitate sau un sediu permanent beneficiază de același tratament ca o societate străină controlată, în temeiul alineatului (1), venitul nedistribuit al entității sau al sediului permanent este supus impozitului în măsura în care rezultă din următoarele categorii:
(2) În cazul în care o entitate sau un sediu permanent beneficiază de același tratament ca o societate străină controlată, în temeiul alineatului (1), venitul nedistribuit al entității sau al sediului permanent este supus impozitului.
Întreprinderile financiare nu sunt tratate ca societăți străine controlate în conformitate cu alineatul (1) în cazul în care cel mult o treime din venitul obținut de entitate, de sediul permanent sau de sediul digital de afaceri din categoriile menționate la literele (a)-(f) de la alineatul (2) provine din tranzacții cu contribuabilul sau cu întreprinderi asociate ale acestuia.
La cinci ani după intrarea în vigoare a prezentei directive, Comisia examinează aplicarea sa și raportează Consiliului și Parlamentului European cu privire la modul de funcționare a prezentei directive.
Baza fiscală comună a societăților
Data consultării Parlamentului
Matt Carthy, Bas Eickhout, Ramón Jáuregui Atondo, Alain Lamassoure, Paloma López Bermejo, Thomas Mann, Luigi Morgano, Laurențiu Rebega, Joachim Starbatty, Romana Tomc, Lieve Wierinck

References: articolul 2
 articolul 5
 articolul 8
 articolul 2
 articolul 4
 articolul 5
 articolul 32
 articolul 40
 articolul 2
 articolul 4
 articolul 5
 articolul 32
 articolul 40
 articolul 5
 articolul 5

Articolul 4

Articolul 4

Articolul 12

Articolul 42